**Annonceringsudbud vedr. Talegenkendelse**

Udbuddet vedrører levering af et IT-system til talegengivelse til Guldborgsund Kommune.

**Formål**

De langsigtede målsætninger for Talegenkendelse er en 50% tidsbesparelse ved udarbejdelse af referater, 70% tidsbesparelse ved udarbejdelse af journalnotater, en skalering af skrivetid med 10% i forhold til nuværende niveau, samt forbedret arbejdsmiljø og færre skrive- og muserelaterede gener. Disse målsætninger bør være opnåelige inden for 3-8 måneder.

**Begrundelser**

Det er vigtigt for Guldborgsund Kommune at følge med tiden, og udnytte de nyeste afprøvede teknologier, der gør det nemmere for medarbejderne at arbejde mere effektivt. Samtidig skal vi sikre at vi er forberedte på fremtidige udfordringer, så som nedskæringer samt at erfarne medarbejder går på pension.

**Muligheder**

Der er rigtig mange arbejdsopgaver i Guldborgsund Kommune der involverer skriftligt arbejde. Disse udfordringer har Talegenkendelse et stort potentiale til, at spare tid på og derved frigøre tid til andre opgaver, samt højne kvaliteten af referater og forbedre arbejdsmiljøet.

**Leverandørens opgave**

Det er vigtigt for Guldborgsund Kommune at en kommende leverandør på talegenkendelse formår at binde vores formål, begrundelse og muligheder sammen til en driftssikker og nem løsning.

**Opgavens omfang:**

Vi ønsker at indføre et fælles system til talegengivelse, som kan bruges til at tale tekster frem for at indtaste dem. Målsætningen er en 50% tidsbesparelse ved udarbejdelse af referater, 70% tidsbesparelse ved udarbejdelse af journalnotater, en skalering af skrivetid med 10% i forhold til nuværende niveau samt forbedret arbejdsmiljø og færre skrive- og muserelaterede gener. Systemet skal anvendes af brugere både fra socialområdet og ældreområdet.

Udbyder ønsker, at systemet skal bruges bredt af alle medarbejdere til at overføre tekst (via tale) hurtigere til IT system, end brugeren ville kunne indtaste det, så effektiviteten styrkes.

**Kontraktperioden:**

Licens + 1 års vedligehold.

**Krav til leverancen:**

Systemet skal så vidt muligt kunne tilgås på den i dag eksisterende brede vifte af medier (mobiltelefon/smartphone, tablet-pc, bærbare PC med netopkobling både indenfor og udenfor kommunens netværk), og dem, der måtte udvikles i fremtiden med opkobling til internettet.

Vi ønsker at indgå en aftale med en leverandør, der påtager sig at levere et talegengivelsessystem med implementering og udrulning og efterfølgende vedligeholdelse og support.
Udbyder ønsker at indføre et standardsystem, der bedst dækker både myndighedens og institutionernes behov.

**Den udbudte opgave omfatter:**
Levering og etablering af systemet

**Spørgsmål.:**

Evt. spørgsmål – som skal fremsendes skriftligt – sendes pr. mail til Henning Strøkjær, hts@guldborgsund.dk. Spørgsmål skal være modtaget senest d.16. februar 2015

**Frist for indsendelse af tilbud:**

Tilbuddet skal være os i hænde senest d. 23. februar 2015

Tilbud sendes elektronisk til Charlotte Christiansen – cchri@guldborgsund.dk med emneoverskrift:

**”Talegenkendelse”.**

Tilbud, der modtages efter tilbudfristens udløb, vil ikke blive vurderet.

Tilbud kan også afleveres personligt til:

Guldborgsund Kommune
Visitation & Kvalitetssikring
Parkvej 37
4800 Nykøbing Falster

Att.: Charlotte Christiansen

Tilbudsfristen er den samme som ovenfor angivet.

Tilbud samt al kommunikation i udbuds- og kontraktperioden skal være på dansk.

Tilbuddet skal vedlægges Tro- og love erklæring om ubetalt forfalden gæld til det offentlige.